ddrg/super_eurlex huggingface dataset:
MT Il-Ġurnal Uffiċjali tal-Unjoni Ewropea C 45/9

Sentenza tal-Qorti tal-Ġustizzja (Awla Manja) tal-10 ta’ Diċembru 2013 — Il-Kummissjoni Ewropea vs L-Irlanda, Ir-Repubblika Franċiża, Ir-Repubblika Taljana, Eurallumina SpA, Aughinish Alumina Ltd

(Kawża C-272/12 P) (1)

(Appell - Għajnuna mill-Istat - Eżenzjoni mid-dazji tas-sisa fuq iż-żjut minerali - Uffiċċju tal-qorti - Motiv imqajjem ex officio mill-qorti tal-Unjoni - Relazzjoni bejn armonizzazzjoni fiskali u eżami tal-għajnuna mill-Istat - Kompetenzi rispettivi tal-Kunsill u tal-Kummissjoni - Prinċipju ta’ ċertezza legali - Preżunzjoni ta’ legalità tal-atti tal-Unjoni)

2014/C 45/16

Lingwa tal-proċedura: il-Franċiż

Partijiet

Appellanti: Il-Kummissjoni Ewropea (rappreżentanti: V. Di Bucci, G. Conte, D. Grespan u N. Khan kif ukoll K. Walkerová, aġenti)

Partijiet oħra fil-proċedura: L-Irlanda (rappreżentanti: E. Creedon, aġent, assistita minn P. McGarry, SC), Ir-Repubblika Franċiża (rappreżentanti: G. de Bergues u, inizjalment, J. Gstalter, sussegwentement N. Rouam, aġenti), Ir-Repubblika Taljana (rappreżentanti: G. Palmieri, aġent, assistita minn de G. Aiello, avvocato dello Stato), Eurallumina SpA (rappreżentanti: R. Denton u A. Stratakis kif ukoll L. Martin Alegi u L. Philippou, solicitors), Aughinish Alumina Ltd (rappreżentanti: C. Waterson kif ukoll C. Little u J. Handoll, solicitors)

Suġġett

Appell mis-sentenza tal-Qorti Ġenerali (Ir-Raba’ Awla Estiża), tal-21 ta’ Marzu 2012, L-Irlanda et vs Il-Kummissjoni (Kawżi magħquda T-50/06 RENV, T-56/06 RENV, T-60/06 RENV, T-62/06 RENV u T-69/06 RENV), li permezz tagħha l-Qorti Ġenerali annullat id-Deċiżjoni tal-Kummissjoni 2006/323/KE, tas-7 ta’ Diċembru 2005, dwar l-eżenzjoni mid-dazju tas-sisa fuq iż-żjut minerali użati bħala kombustibbli għall-produzzjoni ta’ allumina fir-reġjun ta’ Gardanne, fir-reġjun ta’ Shannon u f’Sardinja, implementata minn Franza, l-Irlanda u l-Italja, rispettivament (ĠU 2006, L 119, p. 12) — Żbalji ta’ liġi — Nuqqas ta’ ġurisdizzjoni tal-Qorti Ġenerali — Irregolaritajiet fil-proċedura li jikkawżaw preġudizzju lill-interessi tal-Kummissjoni — Uffiċċju tal-qorti — Ksur tal-Artikoli 87 u 88 KE u tat-tieni paragrafu tal-Artikolu 61 tal-Istatut tal-Qorti tal-Ġustizzja — Kunċett ta’ għajnuna mill-Istat — Imputabbiltà tal-eżenzjonijiet kontenzjużi lill-Istati Membri jew lill-Kunsill — Relazzjoni bejn armonizzazzjoni fiskali u għajnuna mill-Istat — Prinċipju ta’ ċertezza legali — Preżunzjoni ta’ legalità — Prinċipju ta’ amministrazzjoni tajba.

Dispożittiv

(1) Is-sentenza tal-Qorti Ġenerali tal-Unjoni Ewropea, tal-21 ta’ Marzu 2012, L-Irlanda et vs Il-Kummissjoni (T-50/06 RENV, T-56/06 RENV, T-60/06 RENV, T-62/06 RENV u T-69/06 RENV), hija annullata.

(2) Il-Kawżi magħquda T-50/06 RENV, T-56/06 RENV, T-60/06 RENV, T-62/06 RENV u T-69/06 RENV huma rrinvijati quddiem il-Qorti Ġenerali tal-Unjoni Ewropea.

(3) L-ispejjeż huma rriżervati.

(1) ĠU C 235, 04.08.2012.
MT Il-Ġurnal Uffiċjali tal-Unjoni Ewropea C 52/18

Sentenza tal-Qorti tal-Ġustizzja (It-Tielet Awla) tat-12 ta’ Diċembru 2013 (talba għal deċiżjoni preliminari tal-High Court of Justice (Chancery Division) — ir-Renju Unit) — Actavis Group PTC EHF, Actavis UK Ltd vs Sanofi

(Kawża C-443/12) (1)

(Prodotti mediċinali għall-użu mill-bniedem - Ċertifikat ta’ protezzjoni supplimentari - Regolament (KE) Nru 469/2009 - Artikolu 3 - Kundizzjonijiet għall-kisba ta’ dan iċ-ċertifikat - Tqegħid fis-suq sussegwenti ta’ żewġ prodotti mediċinali li fihom, parzjalment jew totalment, l-istess ingredjent attiv - Kombinazzjoni ta’ ingredjenti attivi fejn wieħed huwa diġà kkummerċjalizzat taħt forma ta’ prodott mediċinali għal ingredjent attiv uniku - Possibbiltà li jinkisbu diversi ċertifikati għall-istess privattiva u żewġ awtorizzazzjonijiet ta’ tqegħid fis-suq)

2014/C 52/30

Lingwa tal-kawża: l-Ingliż

Qorti tar-rinviju

High Court of Justice (Chancery Division)

Partijiet fil-kawża prinċipali

Rikorrenti: Actavis Group PTC EHF, Actavis UK Ltd

Konvenut: Sanofi

fil-preżenza ta’: Sanofi Pharma Bristol-Myers Squibb SNC

Suġġett

Talba għal deċiżjoni preliminari — High Court of Justice (Chancery Division) — Interpretazzjoni tal-Artikolu 3(a) u (c) tar-Regolament (KE) Nru 469/2009 tal-Parlament Ewropew u tal-Kunsill, tas-6 ta’ Mejju 2009, dwar iċ-ċertifikat ta’ protezzjoni supplimentari għal prodotti mediċinali (ĠU L 152, p. 1) — Kundizzjonijiet għall-ksib ta’ ċertifikat supplimentari ta’ protezzjoni — Kunċett ta’ “prodott protett minn privattiva bażika fis-seħħ” — Kriterji — Possibbiltà li jinħareġ iċ-ċertifikat għal kull prodott mediċinali f’każ ta’ privattiva li tkopri diversi prodotti mediċinali

Dispożittiv

F’ċirkustanzi bħal dawk fil-kawża prinċipali fejn, abbażi ta’ privattiva li tipproteġi ingredjent attiv innovattiv u ta’ awtorizzazzjoni ta’ tqegħid fis-suq ta’ prodott mediċinali li jkun fih lilu bħala ingredjent attiv uniku, il-proprjetarju ta’ din il-privattiva jkun diġà kiseb, għal dan l-ingredjent attiv, ċertifikat ta’ protezzjoni supplimentari li jippermettilu li jipponi l-użu tal-imsemmi ingredjent attiv waħdu jew ikkombinat ma’ ingredjenti attivi oħra, l-Artikolu 3(c) tar-Regolament (KE) Nru 469/2009 tal-Parlament Ewropew u tal-Kunsill, tas-6 ta’ Mejju 2009, dwar iċ-ċertifikat ta’ protezzjoni supplimentari għal prodotti mediċinali, għandu jiġi interpretat fis-sens li jipprekludi li, abbażi tal-istess privattiva, iżda ta’ awtorizzazzjoni ta’ tqegħid fis-suq sussegwenti ta’ prodott mediċinali differenti li fih l-imsemmi ingredjent attiv ikkombinat ma’ ingredjent attiv ieħor, li ma huwiex, bħala tali, protett mill-imsemmija privattiva, il-proprjetarju tal-istess privattiva jikseb it-tieni ċertifikat ta’ protezzjoni supplimentari fir-rigward ta’ din il-kombinazzjoni ta’ ingredjenti attivi.

(1) ĠU C 389, 15.12.2012.
MT Il-Ġurnal Uffiċjali tal-Unjoni Ewropea C 52/16

Sentenza tal-Qorti tal-Ġustizzja (It-Tielet Awla) tat-12 ta’ Diċembru 2013 (talba għal deċiżjoni preliminari tas-Supreme Court of the United Kingdom — ir-Renju Unit) — Test Claimants in the Franked Investment Income Group Litigation vs Commissioners of Inland Revenue, Commissioners for Her Majesty’s Revenue and Customs

(Kawża C-362/12) (1)

(Protezzjoni ġudizzjarja - Prinċipju ta’ effettività - Prinċipji ta’ ċertezza legali u ta’ protezzjoni tal-aspettattivi leġittimi - Ħlas lura ta’ ammonti mħallsa indebitament - Rimedji ġudizzjarji - Leġiżlazzjoni nazzjonali - Tnaqqis tat-terminu ta’ preskrizzjoni tar-rimedji ġudizzjarji applikabbli mingħajr avviż minn qabel u b’mod retroattiv)

2014/C 52/26

Lingwa tal-kawża: l-Ingliż

Qorti tar-rinviju

Supreme Court of the United Kingdom

Partijiet fil-kawża prinċipali

Rikorrenti: Test Claimants in the Franked Investment Income Group Litigation

Konvenuti: Commissioners of Inland Revenue, Commissioners for Her Majesty’s Revenue and Customs

Suġġett

Talba għal deċiżjoni preliminari — Supreme Court of the United Kingdom — Interpretazzjoni tal-Artikoli 49 u 63 TFUE — Taxxi nazzjonali li jmorru kontra d-dritt Komunitarju — Irkupru ta’ ammonti mħallsa indebitament — Koeżistenza, fid-dritt nazzjonali, ta’ żewġ rimedji alternattivi disponibbli għall-persuni taxxabbli sabiex jitolbu r-rimbors ta’ somom dovuti, fejn wieħed għandu terminu għall-preżentata ta’ rikors itwal mill-ieħor — Leġiżlazzjoni nazzjonali li tnaqqas, b’effett retroattiv u mingħajr avviż minn qabel, l-itwal terminu — Kompatibbiltà mal-prinċipji ta’ effettività, ta’ ċertezza legali u ta’ protezzjoni tal-aspettattivi leġittimi

Dispożittiv

(1) F’sitwazzjoni fejn il-persuni taxxabbli, skont id-dritt nazzjonali, ikunu jistgħu jagħżlu bejn żewġ rimedji ġudizzjarji possibbli għall-ħlas lura ta’ taxxa miġbura bi ksur tad-dritt tal-Unjoni, fejn wieħed minn dawn ir-rimedji jkollu terminu ta’ preskrizzjoni itwal, il-prinċipji ta’ effettività, ta’ ċertezza legali u ta’ protezzjoni tal-aspettattivi leġittimi jipprekludu li leġiżlazzjoni nazzjonali tnaqqas dan it-terminu ta’ preskrizzjoni mingħajr avviż minn qabel u b’mod retroattiv.

(2) Ma huwiex rilevanti għar-risposta mogħtija għall-ewwel domanda l-fatt li, fil-mument li fih il-persuna taxxabbli ressqet l-azzjoni tagħha, il-possibbiltà li jintuża r-rimedju ġudizzjarju li joffri t-terminu ta’ preskrizzjoni itwal kienet ġiet irrikonoxxuta biss reċentement minn qorti inferjuri u li din il-possibbiltà kienet ikkonfermata biss sussegwentement mill-ogħla awtorità ġudizzjarja.

(1) ĠU C 311, 13.10.2012.
MT Il-Ġurnal Uffiċjali tal-Unjoni Ewropea C 52/12

Sentenza tal-Qorti tal-Ġustizzja (Awla Manja) tad-19 ta’ Diċembru 2013 — Telefónica SA vs Il-Kummissjoni Ewropea

(Kawża C-274/12 P) (1)

(Appell - Rikors għal annullament - Ir-raba’ paragrafu tal-Artikolu 263 TFUE - Dritt għal azzjoni legali - Locus standi - Persuni fiżiċi jew ġuridiċi - Att li jikkonċernahom individwalment - Att regolatorju li ma jinvolvix miżuri ta’ implementazzjoni - Deċiżjoni li tiddikjara skema ta’ għajnuna mill-Istat inkompatibbli mas-suq komuni - Dritt għal protezzjoni ġudizzjarja effettiva)

2014/C 52/19

Lingwa tal-proċedura: l-Ispanjol

Partijiet

Appellanti: Telefónica SA (rappreżentanti: J. Ruiz Calzado u J. Domínguez Pérez, avukati, kif ukoll minn M. Núñez Müller, avukati)

Parti oħra fil-proċedura: Il-Kummissjoni Ewropea (rappreżentanti: P. Němečková u C. Urraca Caviedes, aġenti)

Suġġett

Appell ippreżentat mid-digriet tal-Qorti Ġenerali (It-Tmien Awla) tal-21 ta’ Marzu 2012, Telefónica vs Il-Kummissjoni (T-228/10), li permezz tiegħu l-Qorti Ġenerali ċaħdet bħala inammissibbli t-talba għall-annullament tal-Artikolu 1(1) tad-Deċiżjoni tal-Kummissjoni 2011/5/KE, tat-28 ta’ Ottubru 2009, dwar l-ammortizzazzjoni fiskali tal-fond tal-kummerċ finanzjarju għall-akkwiżizzjoni ta’ ishma barranin C 45/07 (ex NN 51/07, ex CP 9/07) applikata għal Spanja (ĠU 2011, L 7, p. 48)

Dispożittiv

(1) L-appell huwa miċħud

(2) Telefónica SA hija kkundannata għall-ispejjeż.

(1) ĠU C 227, 28.07.2012.
MT Il-Ġurnal Uffiċjali tal-Unjoni Ewropea C 52/19

Sentenza tal-Qorti tal-Ġustizzja (It-Tielet Awla) tad-19 ta’ Diċembru 2013 (talba għal deċiżjoni preliminari tal-Landgericht Krefeld — il-Ġermanja) — Nipponkoa Insurance Co (Europe) Ltd vs Inter-Zuid Transport BV

(Kawża C-452/12) (1)

(Kooperazzjoni ġudizzjarja f’materji ċivili u kummerċjali - Regolament (KE) Nru 44/2001 - Artikoli 27, 33 u 71 - Lis alibi pendens - Rikonoxximent u eżekuzzjoni tas-sentenzi - Konvenzjoni dwar il-kuntratt ta’ trasport internazzjonali ta’ merkanzija bit-triq (CMR) - Artikolu 31(2) - Regoli ta’ koeżistenza - Azzjoni għall-irkupru - Azzjoni għal konstatazzjoni negattiva - Sentenza dikjaratorja negattiva)

2014/C 52/32

Lingwa tal-kawża: il-Ġermaniż

Qorti tar-rinviju

Landgericht Krefeld

Partijiet fil-kawża prinċipali

Rikorrenti: NIPPONKOA Insurance Co (Europe) Ltd

Konvenuta: Inter-Zuid Transport BV

fil-preżenza ta’: DTC Surhuisterveen BV

Suġġett

Talba għal deċiżjoni preliminari — Landgericht krefeld — Interpretazzjoni tal-Artikoli 27 u 71 tar-Regolament tal-Kunsill (KE) Nru 44/2001, tat-22 ta’ Diċembru 2000, dwar ġurisdizzjoni u rikonoxximent u eżekuzzjoni ta’ sentenzi f’materji ċivili u kummerċjali (Brussell I) (ĠU Edizzjoni Speċjali bil-Malti, Kapitolu 19, Vol. 4, p. 42) — Konnessjoni mal-konvenzjoni dwar il-kuntratt ta’ trasport internazzjonali tal-merkanzija bit-triq (CMR) — Regoli ta’ koeżistenza — Lis alibi pendens — Obbligu ta’ interpretazzjoni tal-Artikolu 31(2) tas-CMR fid-dawl tal-Artikolu 27 tar-Regolament Brussell I — Konnessjoni bejn l-azzjoni għad-danni tal-kunsinnatur jew tad-destinatarju u l-azzjoni dikjaratorja tat-trasportatur intiża sabiex jiġi kkonstatat li huwa ma għandux jirrispondi għad-dannu jew, fl-affermattiv, li huwa għandu jagħmel dan biss sa ammont massimu (“azzjoni dikjaratorja negattiva”)

Dispożittiv

(1) L-Artikolu 71 tar-Regolament tal-Kunsill (KE) Nru 44/2001, tat-22 ta’ Diċembru 2000, dwar ġurisdizzjoni u rikonoxximent u eżekuzzjoni ta’ sentenzi f’materji ċivili u kummerċjali għandu jiġi interpretat fis-sens li huwa jipprekludi li konvenzjoni internazzjonali tiġi interpretata b’mod li ma tiġix żgurata, f’kundizzjonijiet li għall-inqas huma daqstant favorevoli bħal dawk previsti minn dan ir-regolament, l-osservanza tal-għanijiet u tal-prinċipji li fuqhom huwa bbażat l-imsemmi regolament.

(2) L-Artikolu 71 tar-Regolament Nru 44/2001 għandu jiġi interpretat fis-sens li jipprekludi interpretazzjoni tal-Artikolu 31(2) tal-Konvenzjoni dwar il-kuntratt ta’ trasport internazzjonali ta’ merkanzija bit-triq, iffirmata f’Genève fid-19 ta’ Mejju 1956, kif emendata mill-Protokoll iffirmat f’Genève fil-5 ta’ Lulju 1978, skont liema azzjoni għal konstatazzjoni negattiva jew sentenza dikjaratorja negattiva fi Stat Membru ma għandhiex l-istess suġġett u l-istess bażi ġuridika bħal azzjoni għall-irkupru mressqa fir-rigward tal-istess dannu u bejn l-istess partijiet jew l-aventi kawża tagħhom fi Stat Membru ieħor.

(1) ĠU C 26, 26.01.2013.
MT Il-Ġurnal Uffiċjali tal-Unjoni Ewropea C 52/17

Sentenza tal-Qorti tal-Ġustizzja (Il-Ħames Awla) tat-12 ta’ Diċembru 2013 (talba għal deċiżjoni preliminari tat-Tribunal Administrativo e Fiscal do Porto — il-Portugall) — Portgás — Sociedade de Produção e Distribuição de Gás, SA vs Ministério da Agricultura, do Mar, do Ambiente e do Ordenamento do Território

(Kawża C-425/12) (1)

(Proċeduri ta’ għoti ta’ kuntratti pubbliċi fis-setturi tal-ilma, tal-enerġija, tat-trasport u tat-telekomunikazzjonijiet - Direttiva 93/38/KEE - Nuqqas ta’ traspożizzjoni fid-dritt intern - Possibbiltà tal-Istat li jinvoka din id-direttiva fil-konfront ta’ organu konċessjonarju ta’ servizz pubbliku fl-assenza ta’ traspożizzjoni ta’ dak l-att fid-dritt intern)

2014/C 52/28

Lingwa tal-kawża: il-Portugiż

Qorti tar-rinviju

Tribunal Administrativo e Fiscal do Porto

Partijiet fil-kawża prinċipali

Rikorrent: Portgás — Sociedade de Produção e Distribuição de Gás, SA

Konvenut: Ministério da Agricultura, do Mar, do Ambiente e do Ordenamento do Território

Suġġett

Talba għal deċiżjoni preliminari — Tribunal Administrativo e Fiscal do Porto — Il-Portugall — Interpretazzjoni tal-Artikoli 2(1)(b), 4(1) u 14(1)(ċ)(i) tad-Direttiva tal-Kunsill 93/38/KEE, tal-14 ta’ Ġunju 1993, li tikkoordina l-proċeduri ta’ akkwist pubbliku għal entitajiet li joperaw fis-setturi tal-ilma, tal-enerġija, tat-trasport u tat-telekomunikazzjoni (ĠU Edizzjoni Speċjali bil-Malti, Kapitolu 6, Vol. 2, p. 194), kif emendata bid-Direttiva 98/04/KE tal-Parlament Ewropew u tal-Kunsill, tas-16 ta’ Frar 1998 (ĠU Edizzjoni Speċjali bil-Malti, Kapitolu 6, Vol. 3, p. 91) — Effett dirett — Possibbiltà għall-Istat li jinvoka l-imsemmija direttiva kontra entità konċessjonarja ta’ servizz pubbliku fl-assenza ta’ traspożizzjoni ta’ dan l-imsemmi att fid-dritt intern

Dispożittiv

L-Artikoli 4(1), 14(1)(ċ)(i) u 15 tad-Direttiva tal-Kunsill 93/38/KEE, tal-14 ta’ Ġunju 1993, li tikkoordina l-proċeduri ta’ akkwist pubbliku għal entitajiet li joperaw fis-setturi tal-ilma, tal-enerġija, tat-trasport u tat-telekomunikazzjoni, kif emendata bid-Direttiva 98/4/KE tal-Parlament Ewropew u tal-Kunsill, tas-16 ta’ Frar 1998, għandhom jiġu interpretati fis-sens li dawn ma jistgħux jiġu invokati fil-konfront ta’ impriża privata, abbażi tas-sempliċi raġuni li din tal-aħħar għandha l-kwalità ta’ konċessjonarja esklużiva ta’ servizz ta’ interess pubbliku li taqa’ fil-kamp ta’ applikazzjoni ratione personae ta’ din id-direttiva, meta l-imsemmija direttiva ma tkunx għadha ġiet trasposta fl-ordinament intern tal-Istat Membru kkonċernat.

Tali impriża, li tkun ġiet inkarigata permezz ta’ att tal-awtorità pubblika li twettaq, taħt il-kontroll ta’ din tal-aħħar, servizz ta’ interess pubbliku u li jkollha, għal dan l-għan, setgħat eżorbitanti b’relazzjoni mar-regoli applikabbli fir-relazzjonijiet bejn l-individwi, hija obbligata tosserva d-dispożizzjonijiet tad-Direttiva 93/38 kif emendata bid-Direttiva 98/4 u għaldaqstant dawn id-dispożizzjonijiet jistgħu jiġu invokati fil-konfront tagħha mill-awtoritajiet ta’ Stat Membru.

(1) ĠU C 389, 15.12.2012.
MT Il-Ġurnal Uffiċjali tal-Unjoni Ewropea C 52/11

Sentenza tal-Qorti tal-Ġustizzja (It-Tieni Awla) tad-19 ta’ Diċembru 2012 (talba għal deċiżjoni preliminari tal-Conseil d’État — Franza) — Association Vent De Colère! Fédération nationale et vs Ministre de l’écologie, du développement durable, des transports et du logement, Ministre de l’Économie, des Finances et de l’Industrie

(Kawża C-262/12) (1)

(Rinviju għal deċiżjoni preliminari - Għajnuna mill-Istat - Kunċett ta’ “intervent tal-Istat jew permezz ta’ riżorsi tal-Istat” - Elettriku li ġej mir-riħ - Obbligu ta’ xiri bi prezz ogħla għall-prezz tas-suq - Kumpens integrali - Kontribuzzjonijiet dovuti mill-konsumaturi finali tal-enerġija)

2014/C 52/17

Lingwa tal-kawża: il-Franċiż

Qorti tar-rinviju

Conseil d’État

Partijiet fil-kawża prinċipali

Rikorrenti: Association Vent De Colère ! Fédération nationale, Alain Bruguier, Jean-Pierre Le Gorgeu, Marie-Christine Piot, Eric Errec, Didier Wirth, Daniel Steinbach, Sabine Servan-Schreiber, Philippe Rusch, Pierre Recher, Jean-Louis Moret, Didier Jocteur Monrozier

Konvenuti: Ministre de l’écologie, du développement durable, des transports et du logement, Ministre de l’Économie, des Finances et de l’Industrie

fil-preżenza ta’: Syndicat des énergies renouvelables

Suġġett

Talba għal deċiżjoni preliminari — Conseil d’État (Franza) — Interpretazzjoni tal-Artikolu 87 KE, li sar l-Artikolu 107 TFUE — Kunċett ta’ intervent tal-Istat jew permezz ta’ riżorsi tal-Istat — Obbligu ta’ xiri ta’ elettriku ġġenerat mir-riħ bi prezz ogħla mill-prezz tas-suq — Kumpens integrali għall-ispejjeż addizzjonali — Tibdil tal-mod ta’ finanzjament ta’ dan il-kumpens — Kontribuzzjonijiet dovuti mill-konsumaturi finali tal-elettriku.

Dispożittiv

L-Artikolu 107(1) TFUE għandu jiġi interpretat fis-sens li mekkaniżmu ta’ kumpens integrali tal-ispejjeż addizzjonali imposti fuq impriżi minħabba obbligu ta’ xiri ta’ elettriku li ġej mir-riħ bi prezz ogħla minn dak tas-suq li l-finanzjament tiegħu huwa sostnut mill-konsumaturi finali kollha tal-elettriku fit-territorju nazzjonali, bħal dak li jirriżulta mil-Liġi Nru 2000-108, tal-10 ta’ Frar 2000, dwar il-modernizzazzjoni u l-iżvilupp tas-servizz pubbliku tal-elettriku, kif emendat bil-Liġi Nru 2006-1537, tas-7 ta’ Diċembru 2006, dwar il-qasam tal-enerġija, jikkostitwixxi intervent permezz ta’ riżorsi tal-Istat.

(1) ĠU C 243, 11.08.2012.
MT Il-Ġurnal Uffiċjali tal-Unjoni Ewropea C 85/9

Sentenza tal-Qorti tal-Ġustizzja (Is-Sitt Awla) tat-23 ta’ Jannar 2014 — L-Uffiċċju għall-Armonizzazzjoni fis-Suq Intern (Trade marks u Disinni) (UASI) vs riha WeserGold Getränke GmbH & Co. KG (li qabel kienet Wesergold Getränkeindustrie GmbH & Co. KG), Lidl Stiftung & Co. KG

(Kawża C-558/12 P) (1)

(Appell - Trade mark Komunitarja - Trade mark verbali WESTERN GOLD - Oppożizzjoni mill-proprjetarju tat-trade marks verbali nazzjonali, internazzjonali u Komunitarja WeserGold, Wesergold u WESERGOLD)

2014/C 85/15

Lingwa tal-kawża: il-Ġermaniż

Partijiet

Appellant: L-Uffiċċju għall-Armonizzazzjoni fis-Suq Intern (Trade marks u Disinni) (UASI) (rappreżentant: A. Polmann, aġent)

Partijiet oħra fil-proċedura: riha WeserGold Getränke GmbH & Co. KG (li qabel kienet Wesergold Getränkeindustrie GmbH & Co. KG) (rappreżentant: T. Melchert, avukat), Lidl Stiftung & Co. KG (rappreżentanti: M. Wolter u A. K. Marx, avukati)

Suġġett

Appell mis-sentenza tal-Qorti Ġenerali (L-Ewwel Awla) tal-21 ta’ Settembru 2012, Wesergold Getränkeindustrie vs UASI — Lidl Stiftung (T-278/10), li permezz tagħha l-Qorti Ġenerali annullat id-deċiżjoni tal-Ewwel Bord tal-Appell tal-UASI, tal-24 ta’ Marzu 2010 (Każ R 770/2009-1), dwar proċedimenti ta’ oppożizzjoni bejn Wesergold Getränkeindustrie GmbH & Co. KG u Lidl Stiftung & Co. KG — Applikazzjoni għar-reġistrazzjoni tas-sinjal verbali “WESTERN GOLD” bħala trade mark Komunitarja — Probabbiltà ta’ konfużjoni mat-trade marks verbali nazzjonali, internazzjonali u Komunitarja “WeserGold”, “Wesergold” u “WESERGOLD” — Ksur tal-Artikolu 8(1)(b) tar-Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1)

Dispożittiv

(1) Is-sentenza tal-Qorti Ġenerali tal-Unjoni Ewropea tal-21 ta’ Settembru 2012, Wesergold Getränkeindustrie vs UASI — Lidl Stiftung (WESTERN GOLD) (T-278/10), hija annullata.

(2) Il-kawża hija rrinvijata lill-Qorti Ġenerali tal-Unjoni Ewropea.

(3) L-ispejjeż huma rriżervati.

(1) ĠU C 32, 02.02.2013.
MT Il-Ġurnal Uffiċjali tal-Unjoni Ewropea C 85/6

Sentenza tal-Qorti tal-Ġustizzja (It-Tieni Awla) tas-16 ta’ Jannar 2014 (talba għal deċiżjoni preliminari tal-Upper Tribunal (Immigration and Asylum Chamber) London — ir-Renju Unit) — Nnamdi Onuekwere vs Secretary of State for the Home Department

(Kawża C-378/12) (1)

(Rinviju għal deċiżjoni preliminari - Direttiva 2004/38/KE - Artikolu 16(2) u (3) - Dritt ta’ residenza permanenti ta’ ċittadini ta’ pajjiżi terzi membri tal-familja ta’ ċittadin tal-Unjoni - Teħid inkunsiderazzjoni ta’ perijodi ta’ priġunerija ta’ dawn iċ-ċittadini)

2014/C 85/10

Lingwa tal-kawża: l-Ingliż

Qorti tar-rinviju

Upper Tribunal (Immigration and Asylum Chamber) London

Partijiet fil-kawża prinċipali

Rikorrent: Nnamdi Onuekwere

Konvenut: Secretary of State for the Home Department

Suġġett

Talba għal deċiżjoni preliminari — Upper Tribunal (Immigration and Asylum Chamber) London — Interpretazzjoni tal-Artikolu 16 tad-Direttiva 2004/38/KE tal-Parlament Ewropew u tal-Kunsill, tad-29 ta’ April 2004, dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri u li temenda r-Regolament (KEE) Nru 1612/68 u li tħassar id-Direttivi 64/221/KEE, 68/360/KEE, 72/194/KEE, 73/148/KEE, 75/34/KEE, 75/35/KEE, 90/364/KEE, 90/365/KEE u 93/96/KEE (ĠU Edizzjoni Speċjali bil-Malti, Kapitolu 6, Vol. 5, p. 46) — Dritt ta’ residenza permanenti — Kunċett ta’ residenza legali matul perijodu ta’ ħames snin fit-territorju tal-Istat Membru ospitanti — Possibbiltà ta’ teħid inkunsiderazzjoni ta’ perijodu ta’ priġunerija

Dispożittiv

(1) L-Artikolu 16(2) tad-Direttiva 2004/38/KE tal-Parlament Ewropew u tal-Kunsill, tad-29 ta’ April 2004, dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri u li temenda r-Regolament (KEE) Nru 1612/68 u li tħassar id-Direttivi 64/221/KEE, 68/360/KEE, 72/194/KEE, 73/148/KEE, 75/34/KEE, 75/35/KEE, 90/364/KEE, 90/365/KEE u 93/96/KEE, għandu jiġi interpretat fis-sens li l-perijodi ta’ priġunerija fl-Istat Membru ospitanti ta’ ċittadin ta’ pajjiż terz, membru tal-familja ta’ ċittadin tal-Unjoni li jkun kiseb id-dritt ta’ residenza permanenti f’dan l-Istat Membru matul dawn il-perijodi, ma jistgħux jittieħdu inkunsiderazzjoni għall-finijiet tal-kisba, minn dan iċ-ċittadin, tad-dritt ta’ residenza permanenti, fis-sens ta’ din id-dispożizzjoni.

(2) L-Artikolu 16(2) u (3) tad-Direttiva 2004/38 għandu jiġi interpretat fis-sens li l-kontinwità tar-residenza hija interrotta minn perijodi ta’ priġunerija fl-Istat Membru ospitanti ta’ ċittadin ta’ pajjiż terz, membru tal-familja ta’ ċittadin tal-Unjoni li jkun kiseb id-dritt ta’ residenza permanenti f’dan l-Istat Membru matul dawn il-perijodi.

(1) ĠU C 295, 29.09.2012.
1)

Id-digriet tal-Qorti Ġenerali tal-Unjoni Ewropea tas-16 ta’ Diċembru 2011, Stichting Woonpunt et vs Il-Kummissjoni (T-202/10), huwa annullat sa fejn dan jiddikjara inammissibbli r-rikors għal annullament ta’ Stichting Woonlinie, Stichting Allee Wonen, Woningstichting Volksbelang, Stichting WoonInvest u Stichting Woonstede kontra d-Deċiżjoni tal-Kummissjoni Ewropea C (2009) 9963 finali, tal-15 ta’ Diċembru 2009, marbuta mal-għajnuna mill-Istat E 2/2005 u N 642/2009 – il-Pajjiżi l-Baxxi – Għajnuna eżistenti u għajnuna speċifika għal proġetti favur kumpanniji ta’ akkomodazzjoni sa fejn din id-deċiżjoni tikkonċerna l-iskema ta’ għajnuna E 2/2005.